ΓΡΑΠΤΗ ΕΡΩΤΗΣΗ E-1212/00

υποβολή: Phillip Whitehead (PSE) προς την Επιτροπή

(14 Απριλίου 2000)

Θέμα: Προδιαγραφές για πυρίμαχα έπιπλα στην ενιαία αγορά

Γνωρίζει η Επιτροπή ότι επί του παρόντος τα έπιπλα στην ενιαία αγοράπόκεινται σε δύο διαφορετικά πρότυπα για πυρίμαχαλικά; Στο Ηνωμένο Βασίλειο και στην Ιρλανδία τα έπιπλα αντέχουν σεψηλότερες θερμοκρασίες σε σχέση με τηνπόλοιπη Ευρώπη. Από τότε που εισήχθη η σχετική νομοθεσία στο Ηνωμένο Βασίλειο οι θάνατοι λόγω πυρκαγιάς μειώθηκαν κατά 50 %.

Οι εργασίες που πραγματοποιήθηκαν από τον Ευρωπαϊκό Οργανισμό Τυποποίησης (CEN) κατέληξαν σε συμφωνία όσον αφορά τις δοκιμαστικές μεθόδους για τσιγάρα και για πηγές ανάφλεξης με σπίρτα αλλά απέτυχαν να σημειώσουν πρόοδο όσον αφορά τις δοκιμές μετά την ανάφλεξη και τη χρησιμοποίηση ισχυρότερου πηγών ανάφλεξης, δοκιμές που είναι ιδιαίτερα σημαντικές για την ασφάλεια καπιτονέ επίπλων, κυρίως στο σπίτι αλλά και σε χώρους δημοσίων συναθροίσεων. Η έλλειψη αυτή προόδου παρατηρήθηκε παρά τις σημαντικές δαπάνες της Επιτροπής.

Είναι ικανοποιημένη η Επιτροπή από την έλλειψη αυτή προόδου και ποιά πίεση προτίθεται να ασκήσει προκειμένου να διασφαλίσει ταχεία πρόοδο όσον αφορά την επίτευξη συμφωνίας επί των προδιαγραφών των δοκιμών μετά την ανάφλεξη και ότι οι δοκιμές αυτές θα πραγματοποιηθούν σύμφωνα με τις προδιαγραφές το συντομότερο δυνατό;

Απάντηση του κ. Liikanen εξ ονόματος της Επιτροπής

(5 Ιουνίου 2000)

Η Επιτροπή παρακολουθεί επισταμένα τα θέματα ασφαλείας και τα θέματα που αφορούν τον κίνδυνο πυρκαϊάς. Γνωρίζει ότι η πυρασφάλεια προϋποθέτει ότι οι εθνικές ή οι τοπικές αρχές λαμβάνουν όλα τα μέτρα που σχετίζονται με το σύνολο των παραγόντων που μπορούν να επηρεάσουν τον κίνδυνο πυρκαϊάς, όπως είναι οι κανόνες κατασκευής, οι απαιτήσεις για την αντίδραση και την αντοχή στη φωτιά, οι συνθήκες εκκένωσης, η διάθεση πρυσβεστικών μέσων (πυροσβεστήρων), καθώς και η ενημέρωση του πληθυσμού. Μια σφαιρική πολιτική μπορεί επομένως να ασκηθεί μόνο στο κατάλληλο εθνικό επίπεδο.

Οι απαιτήσεις για την αντοχή της επίπλωσης στη μετάδοση της φλόγας είναι μια από τις συνιστώσες της πυρασφάλειας. Επειδή για τα συγκεκριμένα προϊόντα δενπάρχει ειδική κοινοτική εναρμόνιση, εναπόκειται στα κράτη μέλη να διασφαλίσουν, στο πλαίσιο της οδηγίας 92/59/ΕΟΚ(1) του Συμβουλίου, της 29ης Ιουνίου 1992, για τη γενική ασφάλεια των προϊόντων, την προστασία τηςγείας και της ασφάλειας των προσώπων και των αγαθών με βάση τους εθνικούς κανονισμούς και τα πρότυπα που έχουν εκδοθεί προς το σκοπό αυτό.

Ωστόσο, στην πρόταση τροποποίησης της οδηγίας για τη γενική ασφάλεια των προϊόντων, της 29ης Μαρτίου 2000(2), η Επιτροπή πρότεινε να εισαχθούν διατάξεις που θα διασφαλίζουν ότι τα προϊόντα που ανταποκρίνονται στα ευρωπαϊκά πρότυπα, τα οποία έχουν καταρτίσει οι ευρωπαϊκοί οργανισμοί τυποποίησης κατόπιν εντολής της Επιτροπής, θα θεωρούνται σύμφωνα προς τα κριτήρια ασφαλείας που απαιτεί η οδηγία.

Με βάση τις νέες διατάξεις που προβλέπονται στο κείμενο της πρότασης τροποποίησης της οδηγίας για τη γενική ασφάλεια των προϊόντων, η Επιτροπή προτίθεται να ελέγξει κατά πόσον είναι αναγκαίο να καταρτισθούν νέα πρότυπα, ή να τροποποιηθούν ταπάρχοντα, σε διαφόρους τομείς που ενδιαφέρουν την ασφάλεια των καταναλωτών. Με την ευκαιρία αυτή θα εξετασθούν οι διάφορες πτυχές που συνδέονται με την πυρασφάλεια. Εφόσον κριθεί ότι στο συγκεκριμένο θέμα χρειάζεται να δοθεί εντολή τυποποίησης και εφόσον τα ενδιαφερόμενα μέρη συμφωνήσουν δεόντως, η Επιτροπή θα μπορούσε να προβεί στην εκπόνηση της εντολής αυτής.

(1) ΕΕ L 228 της 11.8.1992.

(2) COM(2000)140 τελικό.